**Ne urmărește, Doamne, un miracol**

*Marin Mihalache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ne urmărește, Doamne, un miracol

Statuile cioplite în nisip

Cât moartea înflorește-n carne dulce

Și viața crește dincolo de chip.

Bat solii sorților în geamuri

Ursită n-e pământul poate

Iar vom sluji la poarta devenirii

Cu frica ne-mplinirii-n spate.

Suntem măsură pentru timpul viu

Căci pentru noapte cine ar mai plânge

Toți ne privim miresele cum scot

Lumina morții să ne-o toarne-n sânge.

Și boala asta pare de-mprumut

Au suferit de moarte și părinții

Stă cineva la trecerea spre ziuă

Și ne sfâșie inima cu dinții.

Dar am mai fost pe-aici știu bine

Pe frunte-i semnul de argilă

Nu ne cunoaștem ne iubim pe sine

Vânzându-ne veșmintele de milă.

De care împlinire să ne temem

Când toate sunt aceleași pentru toți

Și-n clipa asta umblă printre zodii

Primejdia adusă de roboți ?